Diari Oficial de la Generalitat Valenciana


Sumari del DOGV 5178, del 17-01-2006 (2005/14801)

ORDE de 14 de novembre de 2005, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/14442


Data del document
:   14-11-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * Pobla de Vallbona, la
    * educació preescolar
    * ensenyament privat
    * educació especial
    * centre d'ensenyament
    * ensenyament primari
    * ensenyament secundari

ORDE de 14 de novembre de 2005, de la Conselleria de Cultura, Educació i Esport, per la qual es modifica l'autorització a diversos centres docents privats, en els nivells educatius que s'especifiquen en l'annex. [2005/14244]  
Els expedients han sigut iniciats a instància dels representants de la titularitat dels centres docents privats que sol·liciten la modificació de l'autorització en els nivells educatius que s'especifiquen en l'annex.  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, quant a espais educatius es referix, al que disposa la legislació aplicable.   
Els expedients han sigut tramitats per la direcció territorial de Cultura, Educació i Esport de València i cadascú inclou l'informe favorable de la Unitat Tècnica de Construccions.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02), el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002; el Reial Decret 1318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Únic  
Modificar l'autorització en els nivells indicats, a cadascun dels centres que s'assenyalen en l'annex, amb les característiques, el nombre d'unitats i capacitat màxima de llocs escolars que s'hi especifiquen.  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
DISPOSICIÓ ADDICIONAL ÚNICA  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 14 de novembre de 2005  
El conseller de Cultura, Educació i Esport  
Alejandro Font de Mora TURÓN  
ANNEX  
Centre: LA MILOTXA  
Titular: Escola Infantil Benimamet La Milotxa, Cooperativa Valenciana.  
Domicili: C/ Silla, 19  
Localitat: València-Benimamet  
Província: València  
Codi: 40338423  
Modificació que s'autoritza:  
Canvi d'ús de la unitat d'Educació Infantil, primer cicle, per a xiquets de 0 a 1 any, autoritzada per l'Orde de 21 de desembre de 2001 (DOGV 06.02.02), que es destinarà per a xiquets d'1 a 2 anys, de manera que el centre queda configurat en la seua totalitat amb la següent composició:  
. 3 unitats d'Educació Infantil, primer cicle, amb 41 llocs escolars, distribuïts de la següent manera:  
\* 2 unitats per a xiquets d'1 a 2 anys, amb 26 llocs escolars  
\* 1 unitat per a xiquets de 2 a 3 anys, amb 15 llocs escolars  
Centre: SAN JOSÉ  
Titular: Hermanas de la Doctrina Cristiana  
Domicili: C/ María Roca, 1  
Localitat: La Pobla de Vallbona  
Província: València  
Codi: 11117265  
Modificació que s'autoritza:  
S'amplia en 7 llocs escolars la capacitat màxima en Educació Infantil, segon cicle, que el centre té autoritzada per l'Orde de 4 de desembre de 2002 (DOGV de 09.01.03) de manera que el centre queda configurat en la seua totalitat amb la següent composició:  
. 3 unitats d'Educació Infantil, segon cicle, amb 75 llocs escolars.  
. 6 unitats d'Educació Primaria, amb 150 llocs escolars.  
. 4 unitats d'Educació Secundària Obligatòria, amb 120 llocs escolars.  
. 1 unitat d'Educació Especial (suport a la integració), amb 15 llocs escolars.